Pernambuco

Pernanbuko (en portogeze Pernambuco, IPA [pɛʁnɐ̃ˈbuku]) el ze un stato de el Brazil nordoriental. El konfina, a sudest ko el stato de Alagoas, a sudovest ko keło de Baìa,a ovest ko el stato de Piauì, a nordovest ko el stato de Paraìba e a nordest ko keło de Searà. A est el ze bañà da el Osèano Atlàntego sudosidental. Zeografia fizega El teritorio el monta da ła kosta (Baižada Łitorânea), verso el Altopian Braziłian (Altopian de Borborema), a sud ła se kata ła Depression Sertaneža-San Fransisko. El konprende łe ìzołe osèanege de Fernando de Noroña e de el Arsipełago de San Piero e San Poło. El fiume prinsipal el ze el San Francesko, ke el seña el konfin meridional. Ła kosta ła ga klima tropegal umido (par Köppen-Geiger As), el interno klima stepego (par Köppen-Geiger BSh). Zeografia umana Ła sità pi' inportante ła ze ła kavedal Résifi e altre de ła so area metropułitana (Žaboatau dus Guararapis, Ołinda e Paułista); pi' a el interno Karuaru, e a el estremo ovest Petrołina. Ekonomia Ła agrikoltura ła ze ła baze de ła ekonomia. I se koltiva kana da sukaro, koton, rizo, kafè, tabako e fruti (in particołar ua). Inportante el ze el ałevamento, in partikołar de łe kavre.I se desfruta gas natural e petrołio a el łargo de ła kosta. Łe ge ze industrie ałimentari, kimege, automobiłistege e kantieristege. Gałeria de someje Note Altri prozeti el detien schemi gràfeghi so